Document ID: /roh_data/filtered/fineweb-2-filterrobots_roh.jsonl.gz/68508

Affera da diesel s'extenda
- Mardi, 22.9.2015, 13:16
La software per manipular las valitas da svapur dal concern da VW è installada sin l'entir mund en 11 milliuns vehichels. Fin ussa era vegnì fatg quint ch'i sa tractia dad in mez milliun autos en il Stadis Unids. Pervi da l'affera metta VW en reserva 6,5 milliardas euros.
La reserva vegni anc fatg quest quartal per «mesiras da service necessarias» ed ulteriurs sforzs per gudagnar enavos la fidanza dals clients, quai ha communitgà il concern da VW.
L'autoritad d'ambient americana rinfatscha a VW d'avair manipulà controllas da svapur cun la software. Questa software ha ademplì las valurs da svapur tar tests, dentant betg en il manaschi normal.
RR novitads 14:00